

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

 **16.12.2024 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení ku dňu 10.12.2024
5. Návrh rozpočtu MČ Bratislava-Čunovo na rok 2025 a viacročného rozpočtu na roky 2026 - 2027
6. Správa z kontroly dodržiavania zákona č. 211/2000 Z. z. v pôsobnosti MČ Bratislava – Čunovo za rok 2023
7. Správa z kontroly poskytovania dotácií z rozpočtu Mestskej časti Bratislava-Čunovo za rok 2023
8. Informatívna správa z kontroly evidovania a dodržiavania zákona č. 54/2019 Z. z. v Mestskej časti Bratislava – Čunovo za rok 2023
9. Stanovisko k návrhu zadania pre „Územnoplánovaciu štúdiu Zichyho tably sektor B/2, sektor D“
10. Stanovisko k Urbanistickej štúdii Mladé Čunovo - Zóna B- lokalita Konopiská
11. Návrh na schválenie Dodatku č. 2 k zmluve o nájme nehnuteľnosti č. 645/2019-35
12. Informácie
13. Rôzne

**K bodu č. 1, 2,3**

Starostka otvorila rokovanie privítaním prítomných poslancov o 17.12hod..

Do návrhovej komisie určila p. Randíkovú, p. Hátasa, p. Puhovicha

Za overovateľov zápisnice boli určení: p. Bán, p. Krist

K predloženému programu nemali poslanci pripomienky, starostka navrhla doplniť za bod č. 11 návrh na úhradu finančných prostriedkov na realizáciu klimatizácií v materských školách.

S takto upraveným programom poslanci hlasovaním súhlasili.

**K bodu č.4**

K predloženému materiálu poslanci nemali pripomienky.

**Uznesením č. 124/2024 - berie na vedomie** kontrolu plnenia uznesení MZ MČ Bratislava-Čunovo s termínom plnenia k 10.12.2024

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa:*

**K bodu č.5**

K rozpočtu zasadala finančná komisia nakoľko sa však predsedníčka komisie p. Šomogyi z rokovania zastupiteľstva ospravedlnila, nebude prednesená jej správa. Zápisnica bola zastupiteľskému zboru zaslaná na vedomie. Starostka zo zápisnice prítomných informovala, že predsedníčka finančnej komisie bola proti schváleniu návrhu preloženého rozpočtu z dôvodu, že považuje za vhodnejšie jeho predloženie až v januári s reálnejšími údajmi.

*p.kontrolórka*: uviedla, že rozpočet bol spracovaný v zmysle zákona, v zmysle všeobecne záväzných nariadení a interných predpisov, bol zverejnený, spracovaný podľa metodického usmernenia a odporučila jeho schválenie. Súčasne navrhla v mesiaci január-február jeho úpravu podľa už relevantne zverejnených údajov vlády.

**Uznesením č. 125/2024 1) schvaľuje a)** rozpočet mestskej časti Bratislava–Čunovo na rok 2025 vrátane programov a podprogramov bez pripomienok **b)** použitie rezervného fondu vo výške 149.000,00 Euro na financovanie rekonštrukcie komunikácie ul. Na hrádzi v mestskej časti Bratislava-Čunovo **c)** financovanie výstavby chodníka na ul. Schengenská v mestskej časti Bratislava-Čunovo z výnosu poplatok za rozvoj vo výške 50.000,00 Euro **d)** financovanie rekonštrukcie komunikácie ulice Ražná v mestskej časti Bratislava-Čunovo z výnosu poplatok za rozvoj vo výške 50.000,00 Euro

**V príjmovej časti:**

Bežné príjmy 1.379.081,20 €

Kapitálové príjmy 0,00 €

Finančné operácie 258.253,88 €

**Príjmy** spolu **1.637.335,08 €**

**Vo výdavkovej časti:**

Bežné výdavky 1.299.127,08 €

Kapitálové výdavky 294.840,00 €

Finančné operácie 43.368,00 €

**Výdavky** spolu **1.637.335,08 €**

**Výsledok hospodárenia je vyrovnaný rozpočet.**

**2)** **berie na vedomie** Návrh rozpočtu mestskej časti Bratislava-Čunovo na roky 2026 a 2027 vrátane programov a podprogramov:- na rok 2026 v členení: celkové príjmy 1.461.879,96 €, celkové výdavky 1.461.879,96 €, s výsledkom hospodárenia – **vyrovnaný** - na rok 2027 v členení: celkové príjmy 1.512.397,96 €, celkové výdavky 1.512.397,96 €, s výsledkom hospodárenia – **vyrovnaný** **3)** **berie na vedomie** Odborné stanovisko miestnej kontrolórky k návrhu rozpočtu MČ Bratislava-Čunovo na rok 2025 a k viacročnému rozpočtu na roky 2026 – 2027. **4) splnomocňuje**  podľa § 11 ods. 4 písm. b zákona č. 369/1990 Zb. v znení neskorších predpisov starostku MČ Bratislava-Čunovo upravovať v priebehu roka rozpočet MČ Bratislava-Čunovo na rok 2025 v nasledovnom rozsahu: **a)** v plnej výške v prípade účelovo určených finančných prostriedkov zo štátneho rozpočtu, z prostriedkov VÚC, z prostriedkov EÚ alebo iných zdrojov **b)** v prípade zmeny výšky transferov zo štátneho rozpočtu na prenesené kompetencie v príjmoch aj výdavkoch bežného rozpočtu **c)** vykonávať presun rozpočtovaných prostriedkov medzi podprogramami a v rámci jedného programu do výšky najviac 10.000,- EUR/týždenne pri zabezpečení vyrovnanosti alebo prebytkovosti bežného rozpočtu **d)** vykonávať zmenu v číslovaní položiek, zdrojov a klasifikácie v rozpočte výdavkov a príjmov

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 6**

V záverečnom hodnotení predloženej správy kontrolórka uviedla, že kontrola bola ukončená bez prijatia opatrení. Starostka doplnila, že v uplynulých dňoch nás Okresná prokuratúra požiadala o predloženie 15 spisov ku kontrole dodržiavania predmetného zákona a bola rovnako pozitívne ukončená. **Uznesením č. 126/2024** **- berie na vedomie** Správu z kontroly dodržiavania zákona č. 211/2000 Z.z. v z.n.p. v pôsobnosti Mestskej časti Bratislava-Čunovo

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 7**

Podobne ako v predchádzajúcom bode bola kontrola bola ukončená bez prijatia opatrení a bez pripomienok poslancov.

**Uznesením č. 127/2024 - berie na vedomie** Predloženú správu z kontroly poskytovania dotácií z rozpočtu Mestskej časti Bratislava-Čunovo

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 8**

MČ neeviduje ani jeden podnet v zmysle predmetného zákona.

*p. Randíková* upozornila na nesprávne uvedenú smernicu, ktorá bola už novelizovaná.

**Uznesením č. 128 /2024 - berie na vedomie** Informatívnu správu z kontroly evidovania a dodržiavania zákona č. 54/2019 Z.z. v Mestskej časti Bratislava-Čunovo

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 9**

Ing. Jankovičová predložila návrh zadania územnoplánovacej štúdie, zároveň niekoľkokrát prebehlo rokovanie so zástupcami dotknutého územia.

Nakoľko poslanci nemali k predloženému návrhu pripomienky, hlasovaním rozhodli o návrhu tak ako je uvedené v uznesení.

**Uznesením č. 129/2024** **a) berie na vedomie** Návrh zadania územnoplánovacej štúdie „Zichyho tably - sektor B/2, sektor D“, MČ Bratislava – Čunovo, územie pozdĺž južného okraja ulice Petržalská“, **b) konštatuje,** že mestská časť je do budúcna  otvorená rozvoju zástavby svojho katastrálneho územia v danej lokalite, **c) odporúča**pokračovať v projektovej príprave  zámeru a následne uvažovať o prerokovaní návrhu zmien a doplnkov aktuálne platného ÚPN**až po vyčerpaní disponibilných kapacít v plochách, určených v katastrálnom území Čunovo podľa v súčasnosti platnej územnoplánovacej dokumentácie na rozvoj**.

*Hlasovanie:*

*za: p. Krist, p. Puhovich, p. Randíková,*

*proti: p. Bán*

*zdržal sa: p. Hátas*

Po schválení uznesenia prebehla krátka diskusia medzi starostkou a zástupcom vlastníkov dotknutých pozemkov p. Mandákom, ktorí sa opakovane roky snažia dostať svoje pozemky do územného plánu.

**K bodu č. 9**

K predloženému materiálu nemali poslanci pripomienky.

**Uznesením č. 130/2024 a) berie na vedomie** Urbanistickú štúdiu Mladé Čunovo – zóna B,  lokalita Konopiská, **b) konštatuje,** že mestská časť je do budúcna  otvorená rozvoju zástavby svojho katastrálneho územia lokalite Konopiská, **c) odporúča**pokračovať v projektovej príprave a následne uvažovať o prerokovaní návrhu zmien a doplnkov aktuálne platného ÚPN**až po vyčerpaní disponibilných kapacít v plochách, určených v katastrálnom území Čunovo podľa v súčasnosti platnej územnoplánovacej dokumentácie na rozvoj**.

*Hlasovanie:*

*za: p. Hátas p. Krist, p. Puhovich, p. Randíková,*

*proti: p. Bán*

*zdržal sa: 0*

**K bodu č. 10**

Jedná sa o doplnenie zmluvných vzťahov s BSK, ktorý po schválení Zmluvy o nájme nehnuteľnosti deklaroval, že si zriadi organizáciu ktorá bude prevádzkovať ekocentrum. Nakoľko sa tak udialo je predkladaný návrh dodatku na schválenie. Poslanci prijali uznesenie bez pripomienok.

**Uznesením č. 131/2024** - **schvaľuje** Dodatok č. 2 k zmluve o nájme nehnuteľnosti č. 645/2019-35 uzavretej podľa Občianskeho zákonníka **medzi zmluvnými stranami Hlavným mestom SR Bratislava v zastúpení MČ Bratislava-Čunovo a BSK za účelom prevádzkovania Ekocentra**.

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 11**

Na základe požiadaviek prebehli obhliadky priestorov, boli zaslané dáta potrebné k vypracovaniu ponúk a dnes máme doručených osem ponúk na schválenie finančných prostriedkov na realizáciu klimatizácií pre obe materské školy.

**Uznesením č. 132/2024** – **schvaľuje: a)** realizáciu klimatizácie v materských školách Cédrová a Hraničiarska**, b)** použitie bežných finančných prostriedkov  na kapitálové výdavky súvisiace s realizáciou klimatizácií v celkovej výške do 17.000 Eur

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

**K bodu č. 12**

**Uznesením č. 133/2024 - berie na vedomie** informácie o :

* doručení žiadosti OZ Schengenská
* preverení možnosti získania finančných prostriedkov na vybudovanie ZŠ vrátane telocvične

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: 0*

Žiadosť (návrh) na zaradenie pozemkov členov občianskeho združenia Schengenská o.z. v rámci ich funkčného využitia ako ,,záhrady“ do záväznej časti a grafickej časti v rámci platného Územného plánu Hl. mesta SR Bratislavy z roku 2007 v znení jeho zmien a doplnkov nakoľko žiadosť bola doručená 12.12. nie je možné o nej rokovať, starostka ju dáva na vedomie a budeme sa ňou zaoberať neskôr. Situácia so schvaľovaním a rozširovaním plôch na takéto účely je komplikovaná. Vlani na hl. meste prebehol generel záhradkárskych osád kde sa priamo hlavné miesto vyjadrilo, že v Čunove nie je potrebné budovať ďalšiu záhradkársku osadu, keďže tú ktorú má je postačujúca a ešte nie je kompletne využitá.

Starostka prítomných informovala, že sa opakuje predkladanie výziev na vybudovanie telocvične avšak je problém v tom, že pokiaľ by sme chceli telocvičňu, musíme mať vybudovanú základnú školu na čo nemáme prostriedky.

Pokiaľ by sme chceli školu, s jedálňou a telocvičňou tú máme vyčíslenú na cenu 7,6 mil. EUR, pritom na počet žiakov by sme dostali 3,5 mil. čo je zasa nad rámec našich možností, nemôžeme si zobrať úver a v konečnom dôsledku by sme sa mohli dostať do nútenej správy.

*p. Puhovich* sa informoval o stave rekonštrukcie Petržalská, ktorá vykazuje isté nedostatky. Starostka uviedla, že 15.1. 2025 je vypísaný termín kolaudačného konania, je možné podať reklamácie a budeme hlavné mesto a realizátora prác o sťažnostiach na nedostatky informovať.

Zástupca OZ Schengenská deklaroval, že vlastníci dotknutých pozemkov by mali záujem o scelnenie a podieľaní sa na rozvoji obce.

Starostka vysvetlila, že v minulosti bola textová časť územného plánu vysvetľovaná tak, že je možné postaviť hospodárske objekty na ornej pôde ktoré sú scelené na území 10 ha.

V krátkej diskusii starostka so zástupcom OZ konfrontovala otázku legalizáciu jeho stavby umiestnenej na ornej pôde ku ktorej dostal kladné záväzné stanovisko a voči ktorému sa starostka ako zástupca mestskej časti odvolá. Budeme postupovať podľa toho ako sa nadriadený orgán vyjadrí.

Občan I.D. sa informoval ako budú pokračovať práce na rekonštrukcii Petržalskej ulice. Podľa posledných informácií ktoré má starostka k dispozícii sa v rozpočte mesta s jej pokračovaním neuvažuje a nie sú vyčlenené žiadne finančné prostriedky.

Zároveň ho zaujímal časový horizont kedy bude zberný dvor presunutý do objektu bývalej prečerpávacej stanice. Pozemok je náš, budeme sa uchádzať o jej odkúpenie.

Či máme informácie o pokládke optického kábla na Dlhej a Novosadnej ulici.

Informáciu starostka preverí. Netuší, či bol kábel natiahnutý, minimálne bola zrealizovaná chránička.

Informoval sa či je pravda, že sa má údajne konečná zástavka presunúť ku kostolu. O tejto informácii nemá vedomosť.

Starostka poďakovala prítomným za účasť a rokovanie ukončila o 18.10 hod..

Zapísala: Mgr. Monika Švábeková

Overovatelia zápisnice: Bc. Richard Bán

 Marián Krist